google/wiki40b huggingface dataset:
Alfred Redl

Bakgrunn

Alfred Redl kom fra en fattig familie og faren hans, Franz Redl, var kontorist. Moren var Mathilde Redl. Faren hasde vært offiser, men forlot arméen ved 31 års alder, ettersom han ikke hadde råd til den Heiratskaution (en slags livforsikring til fordel for hustruen) som officerer var skyldige å skyte inn når de giftet seg. Han klarte å få en passende ansettelse ved  den keiserlige og kongelige jernbanen Carl Ludwig-Bahn, om enn bare i Lemberg, der han i egenskap av tyskspråklig statstjenestemann tilhørte en tolerert minoritet. Der ble det mulig for ham å forfremmes til jernbaneoöverinspektør.

Offiser

En særlig intelligens gjorde det mulig for sønnen Alfred Redl å stige raskt i gradene i den østerrikske hæren, en posisjon som ellers var forbeholdt de rike og privilegerte. 
Redl begynte etterhvert å spionere for andre lands etterretningstjenester, i første rekke for Russland. Rykter om at Redl også skal ha arbeidet for hemmelige tjenester i Frankrike og Italia har dukket opp senere, men disse ryktene har verken blitt bekreftet eller avkreftet av pålitelige kilder. Redls motiver for landssvik er fremdeles uklart. 
Redl kan ha blitt oppdaget i en kompromitterende situasjon av russiske agenter, siden han var homoseksuell og dersom dette hadde kommet frem, ville det vært fatalt for hans videre karrieremuligheter i militæret. Russiske agenter skal ha oppdaget at Redls homoseksualitet så tidlig som i 1901 og denne informasjonen kan ha blitt brukt til å presse ham til å avsløre gradert informasjon. Redl ble godt betalt for sine tjenester for den russiske etterretningstjenesten, og han hadde en livsstil langt over hva hans offisielle lønn kunne dekke. 
Fra 1903 til 1913 var Redl Russlands ledende spion. Redl har blitt kalt en av historiens største forrædere fordi hans handlinger var ansvarlig for drap på minst en halv million av hans egne landsmenn.
Redl begikk selvmord ved å skyte seg da det ble oppdaget at han hadde blitt avslørt som dobbeltagent og det ble derfor ingen rettssak og dom for spionasje.
Microlenecamptus

Utseende

Middelsstore, svarte trebukker med hvite tegninger på dekkvingene. I motsetning til de fleste andre Dorcaschematini er ikke kroppsformen spesielt langstrakt.
Antennene hos hannene er tynne og rundt dobbelt så lange som kroppen.

Utbredelse

Slekten lever i Sørøst-Asia (Myanmar, Thailand, Kina, Vietnam, Japan).
Pan (1962)

Handling

Handelsmannen Mack har hyrt ut sin jakthytte over sommeren til den unge svensken Thomas Glahn. Hytteeierens datter blir tiltrukket av ham og får for seg at han skal ta henne bort fra tristessen i hjemmet.
Rio Grande County

Historie

Fylket ble grunnlagt i 1874 av land som ble skilt ut fra Conejos og Costilla County og det har fått sitt navn etter elven Rio Grande.
Sportsklubben Trygg/Lade

Historikk

Klubben ble stiftet 15. mai 1910 under navnet Goal. Året etter ble navnet forandret til Sportsklubben Trygg, med idretter som boksing, bryting, fotball og friidrett. For at klubben skulle kunne bli opptatt i det Nordenfjeldske Fodboldforbund, måtte klubben endre navn til Sportsklubben Tryggkameratene, da det var en annen klubb med navnet «Trygg».
I 1986 slår klubben seg sammen med Lade Idrettslag og endrer navn til dagens, Sportsklubben Trygg/Lade.

Fotball

Klubben ble opptatt i Norges Fotballforbund i 1913, og A-laget i fotball vant blant annet 2–0 over kretsmester i klasse A, Freidig. I 2015 spilte klubben seg opp i klasse A med kvalifiseringsseier 3–2 over NTHI.
Klubben spilte 1949/50-sesongen i 2. divisjon og rykket etter kvalifiseringskamper mot Heimdal og Steinkjer opp i 1. divisjon. 1950/51-sesongen endte derimot mot direkte nedrykk.
Ytteren kirke

Begivenheter i kirken

Den 8. august 2013 ble det avholdt en samisk konfirmasjon i kirken, i regi av sørsamisk menighet.
Den 27. oktober 2013 ble det avholdt en konsert i kirken av Alexander Rybakk i samarbeid med Prima Musikkskole fra Langneset i Mo i Rana. De fremførte Great Balls of Fire av Otis Blackwell og Jack Hammer, What are words av Chris Medina, såvel som Rybaks egenkomponerte Fairytale.
Debian

Pakkesystemet

Pakkesystemet til debian heter dpkg. .deb filer blir tatt hånd om av Debians pakkeverktøy dpkg og apt (advanced package tool). Pakker hentes av apt fra et av Debians speil og installeres av dpkg.
Caitlyn Jenner

Privatliv

Etter sin skilsmisse i 2015 gjorde Jenner kjent at hun var en transkvinne, men foretrakk å bli omtalt med hankjønnpronomen inntil den kjønnsbekreftende behandling var kommet videre. Hun kjønnsidentifiserer seg som kvinne «i ethvert henseende». Flere nyhetskilder har sagt at Jenner er den mest kjente transkjønnete fra USA.
I 2015 sa Jenner at hun aldri har vært tiltrukket av menn og har alltid vært «heteroseksuell» (eller lesbisk som en kaller det når en transkvinne blir tiltrukket av kvinner) og «for tiden» oppfatter seg som aseksuell.
Jenner har fått utført noen kosmetiske operasjoner i tillegg til hormoner, men har ennå ikke gått gjennom nedre kjønnskorrigerende kirurgi. Da hun ble intervjuet av Diane Sawyer i 2015, avviste Jenner oppfatningen om at hun er «fanget» i en mannlig kropp: «Jeg er ikke fanget i noen sin kropp, dette er bare den jeg er som person».
Pjotr Pekarskij

Liv og virke

Pekarskij ble i 1863 adjunkt i det russiske vitenskapsakademiet og ble medlem i 1864. På bakgrunn av arkivstudier skrev han de kulturhistoriske arbeidene Marki de Chétardie (1862) med interiører fra tsarinaene Annas og Elisabeths tid og Dopolnenija k istorii masonstva v Rossii (1868, «Bidrag til det russiske frimureriets historie»). 
Pekarskijs fremste verk er Nauka i literatura pri Petrě velikom (1862) og Istorija Akademii nauk, det russiske vitenskapsakademiets historie, i to deler til 1764 (1870-73). Andre skrifter er Misterii i starinnyj teatr v Rossii (1857, «Mysteriene og det gamle russiske teateret»), Predstaviteli kievskoj utjenosti v XVII věkě (1862, omtrent «Lærde personer fra Kiev på 1600-tallet») og Materialy dlja istorii Zurnalnoj i literaturnoj dějatelnosti Ekateriny II (1863, «Materiale til historien om Katarina IIs publisistiske og litterære virksomhet»).
Nordre Helgeland

Nordre Helgeland var en valgkrets i Nordlands amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Nordre Helgeland valgte således én representant og én personlig vararepresentant.
Valgkretsen Nordre Helgeland bestod av herredene Vefsen/Vefsn, Hatfjelddalen/Hatfjelldalen, Dønnes, Nesna, Hemnes, Mo, Lurø/Lurøy, Trænen/Træna og Mosjøen med rundt 26 000 innbyggere og 12 000 stemmeberettigede etter innføringen av kvinnelig stemmerett.
Castrénøyane

Castrénøyane er en liten øygruppe som ligger langt nord på Svalbard. De to øyene ligger nordøst for Laponiahalvøya på Nordaustlandet, øst av Chermsideøya. De er en del av Nordaust-Svalbard naturreservat.
Gruppen består av Søre Castrénøya (2 km²) og Nordre Castrénøya (5,5 km²) samt noen ikke navngitte holmer. Navnet kommer av Matthias Alexander Castrén (1813–52), en finlandsk lingvist og polarutforsker.
Bromstad

Bromstad er et gårdsnavn i tidligere Strinda kommune, nå Trondheim. Gården tilhørte opprinnelig bispestolen og var bygselgods inntil 1794. O. Rygh mente at navnet er en sammensetning av mannsnavnet Brunn eller Bruni.
Bygningen var en periode fra 1879 rettssal for Strinden og Selbu sorenskriverembete. Uthusene på gården ble herjet av brann i 1955.
Store deler av eiendommen ble etter hvert parsellert til boliger.
Bromstad er også en bydel i Trondheim som ligger ca. 4 kilometer øst for sentrum. På Strindheim ligger forstaden som i stor grad består av en blanding av rekkehus og blokker. I bydelen finner du borettslagene Tingsletta, Bromstadbuen, Bromstadenga og Valentinlyst.  
Det tradisjonelle gårdslivet i området som tidligere ble kalt Snaustrinda, setter fortsatt sitt preg på livet i forstaden. Dyrelivet er rikt og de mange hundene og kattene har per i dag ikke klart å erstattet naturlige habitanter som for eksempel grevling, elg og rotte. Fuglelivet er mangfoldig, og bydelen er et av få steder i Europa hvor det finnes kornkråke i sitt naturlige miljø.
Landskapsmaleri

Landskapsmaleri er en sjanger innen maleriet som  innebærer en realistisk eller stilisert fremstilling av et landskap, ofte i kombinasjon med staffasjer og arkitekturelementer.
Landskapsmotiv har vært kjent fra hellenismen og i romersk keisertid. I andre halvdel av 1300-tallet gjenoppstod sjangeren. Den var mye brukt i Nederland på 1500-tallet. 
På 1600-tallet ble motivet videreutviklet av en gruppe malere i Roma til det ideale landskap, et vidt panoramabilde med store rolige former. Landskapet kan være utstyrt med antikke monumenter og ha et mytologisk innhold og blir da kalt heroisk landskap. Sentrale her er Claude Lorrain og Nicolas Poussin.
I Tyskland og England utviklet det romantiske landskapsmaleriet seg i løpet av 1700-tallet med kunstnere som Friedrich, Gainsborough, Constable og Turner. På 1800-tallet men naturalismen ble landskapsmaleri dem mest utbredte sjangeren og impresjonistene arbeidet også med landskap.
Landskap er også kjent i kinesisk og japansk kunst fra 1500-tallet og fremover.
Meñli I Giray

Meñli I Giray eller Mengli I Giray (født 1445, død 17. april 1515 i Bakhtsjysaraj) var flere ganger khan for Krimkhanatet (1466, 1469–1475, 1478–1515) og Hacı I Girays sjette sønn.

Virke

Meñli besteg første gang tronen i 1466, men ble etter noen måneder avsatt av sin bror Nur Devlet. Han ble gjeninnsatt i januar 1469, man mistet makten igjen i mars 1475 som følge av rivaliserende brødres og adelsfolks opprør.
I 1475 ble han tatt til fange av ottomanene i Feodosija og bragt til Konstantinopel. Etter å blitt tvunget til å anerkjenne ottomansk suzerenitet over Krimkhanatet fikk han returnert til Krims trone i 1478. Han bidrog sterkt til utviklingen av krimtatarenes statsutvikling. Han grunnla festningen Özü.
I 1502 nedkjempet Meñli Den gylne hordes siste khan, og tok kontroll over deres hovedstad Sarai. Han utropte seg til khagan (keiser), og gjorde krav på å være arvtager til Den gylne hordes myndighet over tatarkhaganatene i Kaspia-Volga-regionen.
Meñli ble begravet i Salaçıq-dürbe (mausoleum) i Bakhtsjysaraj.

Minnesmerker

I Bakhchysarai hadde han latt opprette Salaçıq-Zıncırlımedrese (1500), Salaçıq-dürbe (1501) og Demir Qapı-portalen i Bakhtsjysarajpalasset (av Aloisio den nye) (1503).

Familie

Meñli var far til Mehmed I Giray og Sahib I Giray.
I følhe én hypotese var han bestefar på morssiden til Suleiman I den store.
Ballangen (tettsted)

Kulturminner

Sommeren 2017 ble det gjort et sensasjonelt funn av helleristninger i Valle i Efjord i Ballangen kommune. Motivet er en båt og den er mer enn 4 m lang; figurene er slipt inn i fjellet. Datering av strandlinjene på stedet gjør det mulig å datere helleristningene til å være mellom 9 og 11 tusen år gamle, og dette gjør at båtfiguren er en av de eldste funnet i Norge. Ristningene er vanskelige å se og er kun synlige i spesiell belysning. Båtfiguren har form som en arktisk skinnbåt; den likner en umiak fra Grønland. 
I 1932 ble det første funnet av helleristninger gjort i kommunen. Motivene er dyr; en nise, sel og bjørn.

Navnet

Navnet Ballangen er todelt, bal og angen. Opprinnelsen kan kanskje tilskrives Bal, navnet til en ond fogd, fra 1600-tallet. Ang betyr fjord. Med andre ord kan navnet Ballangen bety Bals fjord. Eventuelt kan man det hende at «bal» kommer av det samiske navnet Bálat, som betegner et mineralrikt sted.
Paonias myops

Utseende

En forholdsvis liten (vingespenn 52 – 69 mm) svermer med øyeflekker på bakvingene. Kroppen og forvingene er mørkt gråbrune. Brystet har en oransje lengdetrsipe langs midten, og bakkroppen små, gulaktige sideflekker. Forvingen er liten sammenlignet med sommerfuglen og noe sigdformede. Den har et bredt, trekantet tverrbånd i midten og en gulaktig flekk ved vingespissen. Bakvingen er gul med brune for- og ytterkanter, med en stor, svart og blå øyeflekk. Larven er grønn, kledt med små, hvite vorter, med utydelige, lyse skråstriper på sidene.

Levevis

Larven lever på ville kirsebær (Prunus spp.)-arter. Som hos alle Smerinthinae har de voksne reduserte munndeler og tar ikke næring til seg. Denne arten flyr gjennom hele natten, ikke bare i skumringen.

Utbredelse

Arten lever i det sørlige Canada og i det meste av USA, fra Atlanterhavs- til Stillehavskysten.
Villa Arneborg

Villa Arneborg er en privatvilla i Trosa oppført i 1907 og tegnet av den svenske arkitekten Ferdinand Boberg
Villaen er bygget i jugendstil. Huset har et søylebåret inngangsparti med balustrade. Partiet krones av en rundet frontispis med et sirkelformet kransornament.
T. J. Powell

Trivia

T. J. Powell døde av hjerteatakk i forbindelse med et oppdrag som gjestedirigent for Cory Band.
Lønningstrand

Lønningstrand er en plass i Bergen kommune, i nærheten av Bergen lufthavn, Flesland. Det fins leirskole der.
Manasse (stamfar)

Manasse var ifølge den hebraiske Bibelen (det gamle testamente) sønn av Josef og sønnesønn av Jakob. 
Han og hans bror Efraim ble tatt opp sammen med Jakobs sønner som velsignede personer som skulle bli forfedre til Israels stammer. (Det eksisterte derfor ingen «Josefs stamme».) Manasses stamme fikk territorier på begge sider av Jordanelven.
Jonas Kvalen

Landslaget

Jonas Kvalen har spilt på norske landslag på både junior- og seniornivå. Blant annet i EM-kvalifiseringene i 2014 og 2016. Spesielt i 2016, var Kvalen en viktig bidragsyter på det norske laget.

Klubbkarriere

Karrieren til Kvalen startet i KFUM Volda på Sunnmøre. I moderklubben vant han flere NM-titler på juniornivå. Men på seniornivå meldte han overgang til Førde Volleyballklubb, et av de største volleyballagene i Norge. Med Førde ble Kvalen nordisk mester i 2011. Sommeren 2012 skrev Kvalen sin første proffkontrakt, med den polske proffklubben AZS UWM Olsztyn. Etter ett år i den polske toppserien, returnerte Kvalen til Førde for sesongen 13/14, før han på nytt ble utenlandsproff. Det var den belgiske klubben VC Argex Duvel Puurs som hentet Kvalen sommeren 2014. Sesongen 14/15 i Belgia endte med sjuendeplass i grunnserien og åttendeplass i sluttspillet. For Kvalen personlig ble sesongen en suksess, ettersom han var den nest beste poengplukkeren i belgisk liga. Dette gjorde at den belgiske storklubben Prefaxis Menen hentet ham. Etter en sesong der, som blant annet inneholdt europacupspill, vendte Kvalen sommeren 2016 nesen videre mot Italia og italiensk volleyball.
Konseptkunst

Konseptkunst eller konseptualisme er en kunstretning som hovedsakelig utviklet seg i Europa og USA fra siste halvdel av 1960-tallet. Konseptkunst kan fremfor noe karakteriseres som en idébasert kunstnerisk virksomhet, i den forstand at idéen bak et kunstverk blir vurdert som viktigere enn den håndverksmessige eller visuelle utførelsen. 
Den konseptuelle kunsten har sine røtter i første halvdel av 1900-tallet, i dadaismen og da særlig arbeidene til Marcel Duchamp. Duchamps bruk av readymades, og hans holdninger til kunst som først og fremst en meningsproduserende virksomhet, har hatt stor betydning for konseptkunstnerne.
Konseptkunsten var i utgangspunktet en radikal bevegelse som kritiserte både det formalistiske og mediespesifikke fundamentet for den modernistiske kunsten, og politiske og sosiale forhold, som feministiske spørsmål eller den amerikanske krigføringen i Vietnam.
Den konseptuelle kunsten stiller gjerne spørsmål ved selve kunstens vesen; dens innholdsmessige, politiske og institusjonelle premisser. Konseptualismen har også blitt kalt «den språklige vending i kunsten», idet den ofte gjør direkte bruk av tekst og tekstbaserte uttrykksformer. Forrige århundres språkfilosofi og filosofer som Ludwig Wittgenstein har vært viktig som utgangspunkt for mange konseptkunstnere.
Konseptualismen har vært en viktig referanse for mange kunstnere også i de siste tiårene, og i en viss forstand kan man si at det meste av det som omtales som samtidskunst i dag har et konseptuelt utgangspunkt. Kunstnere som mer spesifikt refererer til 1960- og 70-tallets konseptkunst, kalles gjerne post- eller nykonseptualister.
Gipsmaker

En gipsmaker, dønnikermaker eller stukkatør er en håndverker som lager dekorasjoner av gips til bygninger.
Bruken av gips kan spores tilbake 8 000 år. I Romerriket hadde gipsmakerkunsten spesielt stor utbredelse, men den ble glemt med Romerrikets fall. Kunsten overlevde i de arabiske delene av det tidligere Romerriket, og dette førte til en rik arabisk gipsmakertradisjon. Tidlig i renessansen kom kunsten tilbake til sentrale deler av Europa.
I norske hus fra 1800-tallet med gipsrosetter og lister er det hovedsakelig utenlandske håndverkere fra Danmark og Tyskland som har stått for arbeidet. Vi har også bygninger helt tilbake til 1600-tallet med rike dekorasjoner.
Jens Jensen Vind ble som dønnikermaker kalt fra København til Christiania i 1638 for å gjøre arbeider på Akershus slott. Han utførte stukktak i alle de viktigste rommene i Sydfløyen. Han slo seg ned i byen og er nok også mester for flere tak i byens fornemste borgerhjem. Han nevnes siste gang i 1665 og døde trolig i slutten av 1660-årene. Han er trolig mester for et stukktak med dyremotiver i Rådhusgaten 19 og taket fra Kongens gate 5 som nå er på Norsk Folkemuseum.
I Norge i dag er utdannelsen til dette yrket innen utdanningsprogrammet Desig og håndverk. Du må gå et år på skole og tre år i lære i bedrift. Første skoleåret er vg1 design og håndverk. Ved fagprøve skilles mellom verkstedgipsmakere, gipspussere og stukkmarmorgipsmakere. Det er krav om grunnkurs byggfag.
Gipsmakerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.
Bukovina

Bukovina  (ukrainsk: Буковина, Bukovyna; rumensk: Bucovina; tysk og polsk: Bukowina), «bøkelandet», er en historisk region på nordsiden av den nordøstlige delen av fjellkjeden Karpatene. Under Østerrike-Ungarn var Bukovina en region i keiserriket, men er idag delt mellom Romania i sør og Ukraina i nord.
Opprinnelig var Bukovina den nordlige del av Moldavia, men ble annektert av det habsburgske monarki i januar 1775 og lagt inn som en region under Kongedømmet Galicia og Lodomeria. I 1849 ble det skilt ut som et eget hertugdømme innen dobbelmonarkiet. I 1918, etter første verdenskrig, ble det innlemmet i Romania. De nordligste distrikter, som er bebodd av etniske ukrainere, ble annektert av Sovjetunionen i 28. juni 1940, tapt til Romania igjen i 1941, og gjenannektert i 1945, og er nå del av det uavhengige Ukraina.
European Security Advocacy Group

European Security Advocacy Group (ESAG) var en anonym gruppering som stod bak flere politiske reklamekampanjer i Norge og ellers i Europa tidlig på 2000-tallet.
Grupperingen var tidligere helt ukjent da den høsten 2003 plutselig dukket opp som avsender av en rekke avisannonser som advarte mot terrorisme. Denne annonsekampanjen gikk i ti europeiske land, inkludert Tyrkia og Russland. Den amerikanske markedsføringsmannen Norman Vale stod frem som talsmann for grupperingen, og Vale uttalte til avisene at han hadde en gruppe anonyme multinasjonale selskaper med seg. Avisene spekulerte i at hele kampanjen var et PR-stunt fra amerikanske myndigheter, men Vale avviste hele tiden dette.
Sommeren 2004 gikk European Security Advocacy Group over til å bruke TV-reklamer for å spre antiterror-budskapet sitt i Norge. Reklamekampanjen var kontroversiell da den la seg nære politisk reklame (som ikke var lov på TV i Norge), og av de tre store norske reklamefinansierte kanalene var det først bare TVNorge som åpnet for å sende grupperingens reklamefilmer. Senere ble budskapet imidlertid godkjent for visning på skjermen av TV 2s advokater, som mente filmene «ikke var politisk reklame, men informasjon». Medietilsynet var uenige i TV 2s vurdering og klassifiserte filmene som «klart politiske» og brudd på kringkastingsloven, men valgte likevel å ikke ta saken videre da de mente ytringene var beskyttet av ytringsfrihetsbestemmelsen i Den europeiske menneskerettskonvensjon.
Det russiske keiserdømmet

Styresett

Fram til 1905 var det russiske keiserriket et eneveldig monarki, hvor all lovgivende, dømmende og utøvende makt var samlet hos tsaren. I tillegg var han det formelle overhodet for Den russisk-ortodokse kirke som var statskirke.
Almanach de Gotha beskrev i 1910 Det russiske keiserdømmet som «et konstitusjonelt monarki under en autokratisk tsar». Denne selvmotsigelsen illustrerer hvor vanskelig det er å gi en klar systembeskrivelse, da dette systemet var et resultat av en utvikling av en lang periode, samtidig som det undergikk en del forandringer etter den mislykkede 1905-revolusjonen. Før denne var tsarens makt beskrevet som absolutt, mens Oktobermanifestet og åpningen av Statsdumaen 27. april 1906 medførte visse formelle restriksjoner på tsarens maktutøvelse.

Samfunn

Samfunnslivet i Det russiske keiserdømmet var sterkt klassedelt. De sosiale klassene var hovedsakelig adelen, presteskapet, handelsfolk, kosakker og landarbeidere. Den siste gruppen utgjorde mer en 80 % av befolkningen. Ikke-russere utenfor det russiske kjerneområdet ble gjerne referert til som inorodtsij (ikke-slavere). Slaveriet ble opphevet i 1861, og disse omfattet både landarbeidere, men også tjenerskap.
Det var få muligheter til sosial mobilitet mellom samfunnsklassene. Mens militær karriere andre steder har vært en mulighet for sosial mobilitet, var de høye offisersstillingene lenge forbeholdt adelen.
Saša Bošković

Klubblag

Under Bošković' ledelse kvalifiserte Knjaz Miloš seg til 2006/07-sesongen av Champions League og ble serbisk seriemester i 2007.

Landslag

Bošković tok i 2011 over treneransvaret for det serbiske kvinnelandslaget etter Duško Milić, og ledet laget til en fjerdeplass under Håndball-EM 2012 på hjemmebane, etter å ha tapt semifinalen mot «lillebror» Montenegro, og bronsefinalen mot Ungarn 41–38 etter ekstraomganger.
Under Håndball-VM 2013 tok Serbia sølvmedaljen, etter å ha tapt finalen mot Brasil.
Arvid Pedersen

Arvid Pedersen (født omtrent 1500 i Skåne, sannsynligvis i Lund, død mellom 1554 og 1558) var en dansk prest og salmedikter. Han ble innskrevet i universitetsmatrikkelen i Wittenberg i 1524. Han studerte der sammen med den senere reformatoren i Viborg, Jørgen Sadolin, og opplevde reformasjonens store salmegjennombrudd i 1524. Det neste man hører om Pedersen er at han er sokneprest i en kirke på Bornholm i 1542. Han er da luthersk prest. I 1550 var han prost, og noen år senere hadde han dødd.
Pedersen bidro med 19 salmer i en salmesamling Claus Mortensen gav ut i 1529. Salmene hans utgjorde et eget avsnitt i samlingen, og dette avsnittet ble innledet med en fordansket utgave av Martin Luthers salme over de ti bud. Senere ble ytterligere tre salmer av Pedersen utgitt i 1554 av Palladius.  I de norske salmebøkene Salmer 1997 og Norsk salmebok 2013 er det med en salme Pedersen oversatte fra tysk i 1529.